કોઈ પણ સાચા, પ્રામાણિક, સંવેદનશીલ, અને લાગણીથી છલોછલ ઊભરાતા પ્રેમીઓ ગમે તેટલો પ્રયત્ન કરે તો પણ પોતાની લાગણી વ્યક્ત ન કરી શકે, કારણકે સાચો પ્રેમ જેટલો અનુભવી શકાય છે, એટલા પ્રમાણમાં તે ક્યારેય અભિવ્યક્ત થઇ શકતો નથી.સાચા પ્રેમીને હંમેશા એ વસવસો રહે છે કે એની લાગણી પહોંચી કે નહિ! એ તો કહ્યા વિના બધું સમજી શકે છે પણ સામેનું પાત્ર એને ઓળખી શકે, તો એના બે શબ્દો વચ્ચેના મૌનને ઊકેલી શકે અને “પ્રેમ હંમેશા આ ન બોલાયેલા શબ્દોની ખામોશી વચ્ચે પડ્યો હોય છે.”